  Туспуктэм: Руслан Нуриахметов Наталия Сильвестрова 26-тӥ оштолэзе Ижкарлэн Шор карлудаз «Равняемся на героев» элькун учкон-вожвылъяськонлэн финалэзлэн нырысетӥ люкетэз ортчоз. Ужрадэ 63 команда пыриськоз. Со сярысь Удмуртиысь тӧролэн но кивалтэтлэн пресс-службазы ивортӥз. Устоосыз командаос 26-тӥ оштолэзе, озьы ик 9-тӥ куартолэзе, строевой дасяськонъя, командаосты шонер быдэстонъя, взводэн но оген строевой маршен ветлонъя быгатонлыкъёссэс возьматозы. Туэ пыриськисьёсты озьы ик выль дисципинаын – почётной караулэз воштонын – дунъялозы. « Быдэс элькунысь тужгес но усто 63 команда вожвылъяськонлэн финалаз потӥз. Соос Ижкарысь Шор площадьын трос калык азьын асьсэды возьматозы. <…> Ми элькунын улӥсьёсын яратэм «Равняемся на героев» но «Гвардия» ӵектосъёсты утьыны но соосты арысь аре, егитъёслэсь куронъёссэс лыдэ басьтыса, тунсыкогес карыны тыршиськомы » Александр Бречалов, Удмуртилэн тӧроез Тодэ вайытом, вожвылъяськонын вормисьёс Белоруссиысь Брест крепосте ветлозы. «Равняемся на героев» вожвылъяськон «Образование» йӧскалык ӵектос улсын радъяське. Солэн муниципал люкетаз 12-17 аресъем 4 сюрс 550 пиналъёс пыриськизы. Вожвылъяськон дыръя Шор карлудын пиналъёс понна пӧртэм ӧнеръёсъя мастер-классъёс но презентациос ортчозы. Удмуртиысь дышетсконниос дышетскон программаосын тодматозы. Мылкыд карисьёс автоматэз сэрттыны-бичаны, дронъёсты но роботъёсты возьматонэ пыриськыны багатозы. Тегъёс: пиналъёс вожвылъяськон Удмуртия  